DISSERTATIO  MEDICA 


1NAUGURALIS, 

DE 

C  AT  A  R  RHO. 


•* 


. 

i?  r. 


. 


■ 


* 


■  i  - 


DISSERTATIO  MEDICA 


INAUGUKALIS, 

DE 

CATARRHO: 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

D.  GEORGII BAIRD,  SS.  T.  P. 


NECNON 

AMPLISSIMI  SENATUS  ACADEMICI  CONSENSU, 

ET  NOBILISSIMAE  FACULTATIS  MEDICAE  DECRETO  ; 

jpro  dftatiu  iDoctoute, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS  ; 

ERUDITORUM  EXAMINI  SUBJICIT 

GARDENUS  MILNE, 

©COtttS, 

IN  CLASSE  REGIA  BRITANNICA 

CHIRURGUS. 


Ex  tempestatibus  vero  optimae  aequales  sunt,  sive  frigidae, 
sive  calidae  :  pessimae,  quae  maxime  variant. 


Celsus,  lib.  ii. 


Kalendis  Augusti,  hora  locoque  solitis. 


EDINBURGI : 

EXCUDEBAT  C.  STEWART, 
Academiae  Typographus. 


MDCCCXVIII. 


' 


.\\  •  ■ 


■  -it A  i  ■■■■ . .. 


'  /  5jj 


1  j  ..  ■')  r;  .  .1  yj:  . 


- 

•  _ 


i  -  ’ 


i  .  ■  .  -  :  a  ••  »7 

‘ 


t 


'  •  .  \  ' 


VIRO  SPECTATISSIMO 


GEORGIO  ROBINSON  de  CAIRNGALL, 

ARMIGERO; 

OPPIDI  DE  BANFF,  NUPER  ET  SAEPIUS 
PRAEFECTO; 

VIRTUTIBUS  OMNIBUS,  TAM  PUBLICIS,  QUAM  PRIVATIS 

ORNATISSIMO  ; 

PATRIS  FELICISSIMI, 

INTER  SOBOLEM  PROSPERAM  AMABILEMQUE, 
MUNERA  EXSEQUENTI  ; 

PROPTER  BENEFICIA,  NEC  PAUCA  NEC  PARVA, 

IN  SE  SUOSQUE  COLLATA  ; 

HOC  OPUSCULUM, 

ANIMI  GRATISSIMI,  MONUMENTUM  SINCERUM, 
QUAMVIS  PEREXILE  ; 

SUMMA  CUM  OBSERVANTIA, 

DEDICAT  CONSECRATQUE 


GARDENUS  MILNE. 


. 


V 


. 


>  I 


■ 


■  ■  '  . 


. 


E  . 


.  .  •  ■ 


- 


■  •  •  ' 


VIRO  EXIMIO 


GULIELMO  ROBINSON  de  PITMEDDEN, 

ARMIGERO  : 

OPPIDI  DE  INVERURY 
PRAEFECTO; 

NON  SOLUM  SCIENTIA,  LITERISQUE  HUMANIORIBUS 

ORNATO ; 

SED  ETIAM  SUAVITATE  MORUM,  ET  VITAE  INTEGRITATE 

insigni; 

OB  AMICITIAM  EJUS,  ET  BENEFICIA  PERMULTA, 
NUNQUAM  OBLIVISCENDA; 

HUNC  LIBELLUM, 

ANIMI  GRATI  TESTIMONIUM  EXIGUUM, 

SACRAT 


AUCTOR 


.. 


■ 


' 


•  - 


■ 


•  >T  i 


■  *  4 


' 


-a'  >;■ 

•  „ 

■  ,  :  ,  .  Ili}* 


dissertatio  medica 


DE 


CATAERHO. 


PROOEMIUM. 

* 

Quibusdam  fortasse  mirabile  videatur  quod 
ad  rem  hujus  dissertationis  Catarrhum  sele¬ 
gerimus,  qui  ita  saepe  accidit,  et  de  quo  adeo 
multum  scriptum  est.  Cum  vero  in  animum 
eorum  venit,  nos  per  aliquot  annos  medici¬ 
nam  fecisse  in  regionibus,  ubi  hic  morbus 
multum  prevaluit ;  ubique  causae  ad  ejus 
productionem  solito  assignatae  non  operari 
nobis  visae  sunt ;  et  ubi  quoque  solita  metho¬ 
dus  medendi,  sudorifica  nimirum,  causa 
morbi  redeundi  saepius  esse  visa  est,  cessa- 

bunt  mirari  nos  hac  in  exercitatione  Acade¬ 
mica  nobis  proposuisse  observationes  nostras 
usu  ductas  in  medium  proferre  de  Catarrho, 
in  quo  diu  versati  sumus ;  quippe  quae  aliis 
quoque  medicinam  facientibus  utiles  esse 
possint.  Hoc  pensum,  verbis  quam  paucissi¬ 
mis  potuerimus,  facere  quam  perfectissimum 
conabimur ;  nihilo  tamen  secius,  aliis  huma¬ 
nis  operibus  simile,  quodammodo  imperfec¬ 
tum  sit. 


DE  HISTORIA, 

Hic  morbus  plerumque  cum  dolore  obtu¬ 
so  ;  sensuque  gravedinis  per  frontem  tenden¬ 
te  incipit  *,  cumque  tremoribus  potius  obscu¬ 
ris,  quibus  calor  solito  major  superveniat ; 
cum  difficultate  et  dolore  oculos  movendi; 
cum  calore  praeter  solitum  majore,  obstruc¬ 
tione  et  ariditate  narium,  quibus  succedunt 
sternutamentum  frequens,  et  fluxus  humoris 
tenuis  et  acris,  qui  labium  superius  genasque 
interdum  decorticat.  His  cito  accedunt  tus¬ 
sis  sicca  cum  raucedine  et  molestia  in  tra¬ 
chea  ;  quaedam  respirationis  difficultas  cum 


DE  CATARRHO. 


3 


oppressione  praecordiorum ;  rigiditas  et  do¬ 
lor  cervicis  capitisque ;  et  interdum  inflam¬ 
matio  tonsillarum  fauciumque  lenis ;  et 
quaedam  auditus  imminutio.  Haec  signa, 
simul  cum  pulsu  frequenti,  et  pyrexia,  sae¬ 
pius  sub  vesperam  graviora  evadunt,  praeser¬ 
tim  vero  tussis,  quae  aegrum  quiete  privat 
ad  tempus  usque  matutinum,  cum  fere  abeat 
in  somnum  ;  atque  per  diem  se  bene  habeat. 

Tempore  haud  ita  longo  elapso,  profluvi¬ 
um  e  naribus  spissius  fit,  coloremque  subfla- 
vum  acquirit.  Excreatio  primo  tenuis,  par¬ 
ca,  albida,  et  non  sine  difficultate  expectorata 
tussi  comitatur  ;  deinde  spissior  gradatim  fit, 
et  colore  ad  flavum  inclinante,  aut  subcaeru¬ 
leo,  multo  facilius  ejicitur. 

Paucos  intra  dies  fluxus  sensim  imminui¬ 
tur,  et  post,  cum  nullus  factus  esset,  signa 
omnia  evanescunt,  et  aeger  ad  valetudinem 
pristinam  redditur. 

Talis  morbi  est  curriculus  communis  :  in 
habitu  tamen  laxo,  infirmo,  aut  scrofula  im¬ 
buto,  formam  aliquando  chronicam  induit ; 
aut,  si  indicia  multo  graviora  facta  fuerint, 
in  Pneumoniam,  Phthisin,  Asthma,  aut  Hyd- 
rothoracem  desinit. 

Nonnunquam  vero  Catarrhus,  iTifluenza 
dictus,  per  totam  regionem  grassatur  epide¬ 
mice,  et  contagio  inter  populos  propagatur. 
Tum  autem  signa  febris  gravioris  ostendit, 
saepius  debilitate  haud  parva  ab  initio  quidem 
comitatae. 


DE  CAUSIS  PRAEDISPONENTIBUS. 

Quaecunque  Catarrho  proclivitatem  dent, 
ea  inter  causas  ejus  praedisponentes  eviden¬ 
ter  enumeranda  sunt ;  hinc  quicquid  debilita¬ 
tem  systematis  generalem,  aut  partium  af¬ 
fectarum  specialem  moveat,  id  causa  praedis- 
ponens  est  habendum.  Plujus  generis  sunt 
mal conformatio  parietum  thoracis,  quae  pul¬ 
mones  nimis  continet,  eOsque  ex  actione 
etiam  minima  inordinata  cordis  et  arteria¬ 
rum  ad  morbum  pronos  reddit ;  et  conditio 
laxa  ex  membranis  narium,  faucium,  et  bron¬ 
chiorum.  Illius  sunt  diathesis  scrofulosa  ; 
affectiones  omnes  animum  deprimentes  ;  vita 
sedentaria,  intemperantia  ;  diaeta  insalubris, 
evacuationes  nimiae  ;  exuere  vestes  solitas  et 
laneas ;  et  diu  manere  in  conclavibus  nimis 

calidis,  quod,  praesertim  in  habitu  delicato, 
vasa  sub  cute  relaxat,  et  ex  corpore  etiam 
minimum  objecto  ad  vicissitudines  caeli  0a~ 
tarrhum  excitare  potest. 


DE  CAUSIS  EXCITANTIBUS. 

Frigus  a  Doctore  Cullen  causa  esse  sola 
excitans  Catarrlii  existimatum  est  ;  et  alii 
quoque  eandem  opinionem  habuerunt.  Doc- 
tor  Beddoes  autem  frigus  per  se  ad  hunc 
morbum  incitandum  parum  valere  posse  pu¬ 
tavit,  nam  in  ejus  Hygeia  his  verbis  utitur. 
“  That  complaint  of  the  membranes  of  the 
“  head,  windpipe,  and  chest,  which  properly 
<c  deserves  the  name  of  hot  or  infiammatory 
“  catarrh,  is  not  owing  simply  to  cold.  Ex- 
ci  cept  in  a  very  few  instances  where  acrid 
“  fumes  are  inhaled,  it  never  takes  place, 
“  but  from  the  concurrent  or  successive  ac- 
<c  tion  of  cold  and  lieat,  or  of  stimuli  equiva- 

lent  to  heat #.5’  Paulo  post  etiam  dicit 
idem  auctor.  “  By  attention  to  the  circum- 


*  Vide  Hygeia,  p.  66. 

u  stances  preceding  catarrh,  every  doubt  as 
C£  to  the  manner  of  its  taking  place  will  be 
dissipated,  if  the  mucous  membrane  of  the 
observer  be  not  already  too  diseased  to 
“  admit  of  distinet  perception  of  the  succes- 
“  sive  phenomena.  None  of  that  stuffing  in 

€<:  the  head,  and  huskiness  in  the  throat, 
whicli  mark  the  beginning  of  the  com- 

plaint,  when  the  patient  is  of  a  hardy  con- 
a  stitution  and  not  very  liable  to  Catarrh, 
££  will  be  felt  as  long  as  he  continues  out  of 
“  doors.  But  after  seating  himself  by  the 
<c  hre,  he  will  begin  to  feel  universally  on 
<c  hre,  and  these  sensations  will  be  very  dis- 
tinctly  perceived  V’ 

Ex  observationibus  nostris  nos  oportet 
maxima  in  parte  Doctori  Beddoes  consen¬ 
tire  ;  semper  enim  plus  valere  Catarrhum  vi¬ 
dimus,  cum  vicissitudines  caeli  subitae  ades¬ 
sent  ;  praecipue  vero  ab  inferiore  ad  tempe¬ 
riem  altiorem,  et  cum  aer  humore  esset  onus¬ 
tus,  Praeterea,  hunc  morbum  multo  saepius 
accidere  in  nostris  regionibus,  Britannicis  ni- 


*  Vide  Hygeia,  p.  69  et  70. 

mirum,  ubi  mutationes  caeli  subitse  sunt, 
quam  in  altioribus  seu  tropicis,  etiam  novi¬ 
mus  :  itemque  ad  "Promontorium  Bonae  Spei 
idem  est*. 

Doctor  Pearson  in  dissertatione  sua  de  in¬ 
fluenza  anni  1803,  quanquam  frigori  Catar- 
rhum  attribuit,  dicit  catarrhalem  Influenzam 
primo  sese  ostendisse,  “  when  a  damp  and 
<c  mild  state  of  the  atmosphere  had  suc- 
“  ceededto  severe  coldt.”  Dominus  Mudge 
de  Plymouth  quoque  dicit  “  that  catarrh  is 
c<  frequently  produced  on  exposure  to  the 
“  air  after  being  in  a  large  company,  or  sit- 
“  ting  by  a  large  firel.”  Nosmet  ipsi  etiam 
multa  vidimus  exempla  notatu  dignissima, 
quae  nobis  persuaserunt  frigus  solum  non 
Catarrhum  inducere  posse.  Unum  ex  mul¬ 
tis  exemplum  proferemus,  Januario  anni 
1813,  linter  ex  nave  nostra  terram  petere 
missus  est,  ut  nautae  nuncias  Russianas, 


*  Morbi  pulmonum  etiam  in  Sinu  Persico  saepe  prae¬ 
valent,  ubi  temperies  aeris  inter  diem  noctemque  multum 
variat. 

f  Vide  Pearson  on  Influenza,  p.  3, 

%  Vide  Mudge  on  Colds» 

vulgo  vernacule,  u  Russian  bulletins ”  dictas, 
inter  populos  oras  septentrionales  Galliae  in¬ 
colentes  divulgarent  Solum  nix  tegebat, 
ora  glacie  plena  erat,  ventus  ab  oriente  fla* 
bat,  et  thermometrum  ad  gradum  vigesimum 
tertium  stabat.  Terram  capiebant  circiter 
horam  vespertinam  octavam,  caeterum  ab 
excubiis  hostium  visi,  suum  ad  lintrem  se  re¬ 
cipere  cogebantur,  et  multo  humore  made¬ 
facti  tandem  remigando  ad  navem  redierunt. 
Homines  vestiti,  ac  soliti  sunt,  frigori  maxi¬ 
mo  noctis  objecti  erant  longius  horas  duas, 
et  cum  ad  navem  accesserunt,  duo  solum  ex 
septem  hominibus  remigiis  uti  valuerunt, 
caeteri  frigore  torpidi  et  semianimes  non  in 
navem  ascendere  potuerunt,  nisi  auxilio  nau¬ 
tarum.  Ad  ignem  accedere,  quod  omnes 
multum  exoptaverunt,  non  concessum  est, 
sed  cubitum  ire  imperatum  ;  et  frictione  et 
stimulis  lenibus  cito  sese  bene  habuerunt : 
quorum  nemo  ullum  incommodum  ex  mor¬ 
bo  passus  est.  Paucos  post  dies  tamen,  cum 
africus  praevaluerit,  et  aeris  temperies  altior 
cum  imbribus  cito  facta  esset,  multi  homines 
Catarrho  corripiebantur.  Doctor  Hamilton 
de  Ipswich  in  communicationibus  Ruris  Occi- 

dentalis  casum  insignem  hujusmodi,  ejus  fa¬ 
muli  nimirum,  qui  domo  exiisset,  et  redire 
metuit.  Ante  domo  proficiscendum  Catar- 
rho  laborabat ;  sed,  cum  vicos  sub  divo  totam 
per  noctem  perambulasset,  thermometro  gra¬ 
dum  vigesimum  secundum  indicante,  do¬ 
mum  rediit  mane,  Catarrhi  et  tussis,  quae 
ante  gravissima  esset,  et  doloris  quidem  ex¬ 
pers. 

A  multis  chirurgis  navalibus  certiores  facti 
sumus  hunc  morbum,  ut  eum  cum  aliis  com¬ 
paremus,  rarum  in  mare  Baltico  esse  tem¬ 
pore  hiemali  :  ex  iis  aliisque  rebus  quas  ob¬ 
servavimus  ipsi,  existimare,  quod  humor  et 
frigus  raro,  si  unquam,  Catarrhum  faciant, 
persuasum  est.  Nautas  etiam  vidimus,  qui 
spumis  fluctuum  imbricis  non  solum  objecti 

4 

sunt,  verum  etiam  dormire  coacti  in  lectis 
vix  vestibus  siccioribus  ;  et  nihilominus  per¬ 
pauci  eorum  Catarrho  impliciti  sunt.  Nobis 
quoque  contigit  observare  centuriones  et  le¬ 
gatos  navales  huic  morbo  minus  obnoxios 
esse,  quam  classiarios,  quia  fortasse  melius 
vestiti  sint,  et  in  parte  navis  frigidiore  vi¬ 
vant,  nullo  igni  in  domicilio  omnibus  legatis 
communi  permisso ;  hinc  minus  excitantibus 

causis  objiciuntur.  Quum  nautae  contra* 
praecipue  ignavi,  qui  saepius  infra  sunt,  et 
ignem  accedunt  *  Catarrho  corripiuntur. 

His  observationibus  Catarrhum  referre  ef¬ 
fectibus  caloris  stimulantibus  post  effectus 
frigoris  sedantes  ;  aut  multo  rarius  effectibus 
frigoris  stimulantibus  post  effectus  caloris 
sedantes,  prorsus  nobis  persuasum  est. 


DE  CAUSA  PROXIMA. 

Signis  morbi  et  causis  excitantibus  jam 
memoratis  bene  perpensis,  parum  dubii  esse 
potest,  quin  causa  proxima  sit  inflammatio 
membranae  mucosae  narium,  tracheae,  et 
branchiorum,  quam  coryza,  obstructio  na¬ 
rium  ex  tumore  membranae  internae,  rubor 
faucium,  difficultas  spirandi,  et  sanguis  mis¬ 
sus  superficiem  coriaceam  ostendens,  satis 
indicant. 


DE  DIAGNOSI. 

Catarrhus  cum  Rubeola,  Pertussi,  et  Phthi¬ 
si  Pulmonali  confundi"  potest ;  cura  autem 

modica  quidem  adhibita,  plerumque  ab  iis 
distinguere  licet 

Si  Rubeola  in  locis  vicinis  est  frequens,  et 
aeger  noster  nunquam  ea  laboraverat,  diffici¬ 
lius  erit  primis  diebus  eam  a  Catarrho  dig~ 
noscere,  signa  enim  tum  adeo  similia  sunt. 
In  Rubeola  tamen  plerumque  graviora  sunt, 
praecipue  febris  primaria ;  adsunt  quoque 
anxietas  haud  parva ;  major  irritabilitas  ;  et 
tussis  paene  morbo  peculiaris.  Die  quarto 
omnis  dubitatio  morbi  dissipatur  adventu 
eruptionis. 

Pertussis,  praesertim  cum  lenis,  non  sine 
difficultate  dignoscenda  est  Catarrho ;  eo 
magis  si  illa  grassatur  epidemica  eo  tempore, 
et  aeger  nunquam  ea  implicitus  esset.  Sin 
autem  tenera  aetate  est,  et  tussis  ab  initio 
erat  convulsiva,  et  periodis  inordinatis  redit 
cum  inspiratione  sonora  comitata,  morbum 
esse  Pertussem  concludere  possumus. 

Non  potest  quin  maximi  momenti  sit  Ca- 
tarrhum  Phthisi  dignoscere,  illo  spoliatore 
insatiabili  populi  insulae  Britannicae ;  quae 
Phthisis,  ut  dicit  Doctor  Woolcombe,  haud 
minus  quam  quinquaginta  quinque  millia  in* 
colarum  ejus  florenti  aetate  quotannis  e  me- 

dio  eripit ;  et  quorum  numerus  immanis,  ut 
idem  ait,  quotidie  augetur. 

Si  aeger  per  aliquod  tempus  tussi  dura,  fre¬ 
quenti,  sicca  laborat,  tandem  cum  expecto- 
ratione  tenui,  parca,  comitata,  quam  frigori 
attribuit  quibus  accidunt  dolores  praecordio¬ 
rum,  quaedam  spirandi  difficultas,  exercita¬ 
tione  solito  majore  aucta ;  et  exacerbatio  ma¬ 
tutina  et  vespertina  ;  si  aeger  habitu  scrofu- 
loso  est,  et  imbecillis  ;  si  illi  pectus  male 
formatum  est,  causam  habemus  magnam  me¬ 
tuendi  Phthisin  in  progressu  esse.  De  hoc 
autem  adhuc  certiores  facti  esse  possumus 
materiam  ex  pulmonibus  exscreatam  experi¬ 
mentis  Doctorum  Fordyce,  Young,  et  Domi¬ 
ni  Caroli  Darwin  subjiciendo. 


DE  PROGNOSL 

Catarrhi  prognosis  plerumque  faustissima, 
signa  enim  febris  fere  paucis  diebus  remit¬ 
tunt  ;  appetitus  redit  *,  respiratio  facilis  eva¬ 
dit  ;  mucus  expectoratus  spissior,  blandior  et 
facilius  ejicitur  ;  et  signa  quidem  omnia  sine 
medicinae  auxilio  evanescunt. 

Indicia  infausta  sunt,  cum  dolor  pectoris 
et  spirandi  difficultas  intendantur,  cum  pul¬ 
sus  frequentior  etplenior ;  calor  major  evadat; 
et  cum  signa  Pneumoniae  ingruere  videantur, 
aut  cum  morbus  insolitum  ad  modum  conti¬ 
nuetur  in  iis  ad  Phthisin  proclivibus  ;  habitu 
scrofuloso  praeditis ;  in  iis  thoracem  male 
formatum  habentibus ;  aut  in  senibus,  in  qui¬ 
bus  haud  raro  in  Catarrhum  senilem  ;  aut 
Bronchitidem  Asthenicam,  desinit. 

• 

DE  PROPHYLAXL 

In  hac  regione  mutabili  quae 

* 

— — — — .  Gives  lie  to  all  astrology. 

■  —  '  -  - ■-  Cameleon  like 

- puts  on  all  colours,  blushing  now, 

Now  lowering  like  a  froward  pettish  child ; 

This  hour  a  zephyr  and  the  next  a  storm, 

Angry  and  placid  by  fits - - - * 

omnes  modos  absistendi  effectibus  ta¬ 
lis  coeli  decurrendum  est.  Exercitatio  in 
aperto  aere  omnibus  tempestatibus  ad  procli- 


*  Vide  Observer,  No.  95. 

vitatem  in  hunc  morbum  superandam  praeter 
dubium  efficacissima  est  #.  Effectus  ejus  ad 
concoctionem  promovendam ;  totum  corpus 
roborandum,  idque  contra  effectus  vicissitu¬ 
dinum  coeli  muniendum,  bene  cogniti  sunt. 
Atque  ambulatio  ad  eas  res  conficiendas  op¬ 
tima  et  maxime  naturalis  est ;  propterea  quod 
actiones  musculorum  aequabilius  ciet ;  haec 
autem  intra  fatigationem  usurpanda  est ; 
neque  adeo  longe  continuanda  est,  ut  exha¬ 
lationem  per  cutem  copiosam  eliciat. 

Noster  celeberrimus  Gregorius  his  verbis 
utitur ;  “  Unica  nimirum  est  via  qua  homines 
‘c  sese  tueri  possint  ab  intemperie  coeli  gra- 
6C  vioris  ;  corpora  scilicet  ita  roborando  et 
indurando,  ut  pericula  et  incommoda  qum 
evitare  nequeunt  tollerare  valeant  t.” 

Hujus  rei  plurima  habemus  exempla  apud 
nautas  Britannicos  ;  et  apud  piscatores  etiam 
super  N evofowidlandiae  ripas,  ut  dicuntur, 
qui  proximi  omnibus  regionis  illius  inhospitae 
vicissitudinibus  per  menses  quosdam  Objici¬ 


te 


it 


*  Vide  Thesin  mei  Amici  Doctoris  Jacobi  Clark,  de 
Frigoris  Effectibus  in  Corpus  Vivum,  1817. 

•j*  De  morbis  medendis  mutatione  caeli. 

untur  in  lintribus  inopertis  ;  et  nihilo  minus, 
raro  ullo  morbo  implicantur. 

Homines  ad  hunc  morbum  proclives  ves¬ 
timentis  calidis  et  laneis  cuti  proximis  uti  de¬ 
bent  ;  quae  utpote  caloricum  male  transmit¬ 
tunt,  calorem  animalem  continent,  gra¬ 
dumque  temperiei  aequalem  per  totam  corpo¬ 
ris  superficiem  sustinent :  particulae  halitus 
cutis  salinae  ab  iis  cohibitae,  ut  veri  similli¬ 
mum  ;  electricitas  accumulata ;  et  frictio  vasa 
cutis  stimulare,  iisque  tonum,  seu  vigorem 
majorem,  dare  possunt. 

Haec  vestis  igitur  lanea  imprimis  iis  utilis 
est,  qui  habitu  scrofuloso  praediti  sunt,  et 
qui  ad  Phthisin  proclives.  Per  noctem  ta¬ 
men  semper  exuenda  est,  quippe  quae  simul 
cum  lodicibus  laneis  superincumbentibus  ca¬ 
lorem  nimium  retineat,  qui  febriculam  et  in¬ 
quietudinem  inducere  possit. 

Balneum  frigidum  quoque  ad  systema  con¬ 
firmandum  maxime  convenit.  Hoc  incipere 
omnes  aetate  ineunte,  et  continuare  assidue, 
praesertim  vero  ad  scrofulam  et  Phthisin  pro¬ 
clives  oportet  \  diligenter  regulis  Doctoris 
Currie  de  hac  re  obtemperantes. 

Parum  aut  nihil  dictu  opus  est  de  cibis, 
nisi  quod  in  rebus  nutrientibus  constare  de¬ 
beant  ;  et  de  potu,  qui  esset  aqua,  aut  pro¬ 
portio  exigua  liquoris  fermentati.  Aegrum 
aliquoribus  meracioribus  omnibus,  spiritibus 
vulgo  dictis,  strenue  praecavere  oportet,  ut 
omnes  systema  infirmant,  atque  fundamentum 
multorum  morborum  jaciunt. 


DE  CURATIONE. 

Quanquam  Catarrhus  plerumque  lenis  na* 
tura  sua  remittat  abeatque  sine  medicinae 
auxilio  intra  paucos  dies  ;  in  omni  casu  ta¬ 
men  remedia  efficacissima  adhiberi  debent ; 
cujus  rei  neglectus  praesertim  in  malo  habitu 
ortum  aliis  morbis  dare  possit. 

Catarrhus  fere  tractatus  est  aegrum  in 
lecto,  aut  in  calido  cubiculo  continendo ; 
eique  medicamenta  diluentia  et  diaphoretica 
porrigendo  :  cum  autem  morbus,  inflamma¬ 
tione  comitatus  sit,  nobis  persuasum  est  regi¬ 
men  antiphlogisticum  idoneam  optimam- 
que  methodum  curationis  praebere.  Ab 

experientia  quorundam  chirurgorum  nava¬ 
lium,  praecipue  mei  amici  Doctoris  Archi- 
baldi  Robertson,  acumine  acri  ingenii  prae¬ 
diti,  summoque  studio  phaenomena  morborum 
observandi,  artemque  nostram  colendi  per¬ 
moti,  perinde  ac  a  nostra,  efficaciae  ejus  nos 
confidere  posse,  dicere  licet.  Doctor  Pear- 
son  in  Influenza  anni  1803  post  diem  morbi 
secundum  commendavit  aera  frigidum,  pur¬ 
gantia,  et  vesicatoria,  simul  cum  solutione 
Supertartratis  Potassae  pro  potu  communi. 
Certi  sumus  vero,  multo  majorem  fuisse  ei 
successum,  si  eam  tractationem  a  primo  in¬ 
gressu  morbi  exercuisset. 

In  casibus  communibus  si  medicamentum 
purgans  ex  salibus  mediis  sub  initium  acces¬ 
sionis  exhibeatur ;  si  aeger  in  aere  frigido  te* 
neatur,  et  diaeta  frigida  et  solutio  Supertar¬ 
tratis  Potassae  libere  dentur,  signa  plerumque 
intra  diem,  aut  etiam  intra  paucas  horas  fu¬ 
gabuntur.  His  rebus  quoque  morbus,  qui 
spatium  haud  breve  duraverat,  cito  levatio¬ 
nem  accipiet. 

Non  est  nobis  incognitum  quosdam  pecu- 

liari  constitutione  praeditos  esse  posse,  in 
quibus  aer  frigidus  morbum  exasperet ;  iis  for¬ 
tasse,  aliisque  habitu  admodum  delicato,  con¬ 
silium  diaphoreticum  sit  necessarium  ;  hoc 
autem,  ut  tonum  totius  systematis  solvit, 
nautas  et  milites  morbo  procliviores  redderet, 
qui  statim  post  morbum  omnibus  vicissitudi¬ 
nibus  caeli  iterum  objiciendi  sunt. 

Si  in  regione  pectoris  adest  dolor  etiam 
levissimus,  aut  ulla  spirandi  difficultas  ;  ad 
methodum  medendi  jam  expositam  addere 
oportet  praesentem  et  liberam  sanguinis  mis¬ 
sionem,  quae  semper  secum  fert  instantem  et 
plerumque  diutinam  allevationem.  Sin  au¬ 
tem  signa  iterum  ingravescerent,  missio  san¬ 
guinis  pro  eorum  violentia  repetenda  est  $ 
dum  Emplastrum  Vesicatorium  parti  dolenti 
applicandum  ;  et  mistura  ex  Aethere  Sulphu- 
rico  et  Scilla  Maritima  composita  ad  expec- 
torationem  promovendam  adhibenda  est.  In 
quibusdam  casibus  longis  multum  commo¬ 
dum  interdum  videmus  ex  usu  machinae 
44  Mudge’s  Inhaler”  dictae. 

Cum  Catarrhus  in  statum  chronicum  abie- 


DE  CATARRHO. 


19 


rit ;  exercitatio  in  aere  aperto,  diaeta  egelida, 
et  potus  frigidulus,  plerumque,  si  tempore 

continuentur  justo,  curationem  perfectam  ef¬ 
ficient, 


Excudebat  C.  Stewart, 

